**Ministru kabineta noteikumu projekta „Kārtība, kādā valsts un pašvaldības finansē mācību līdzekļu iegādi izglītības iestādēm”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Kārtība, kādā valsts un pašvaldības finansē mācību līdzekļu iegādi izglītības iestādēm” (turpmāk – noteikumu projekts) izstrādāts, ievērojot Latvijas Republikas Saeimas 2015.gada 18.jūnijā pieņemtos grozījumus Izglītības likuma 14.panta 15.punktā.  Ar 2015.gada 18.jūnija grozījumiem Izglītības likumā minētā likuma 14.panta 15.punkts ir izteikts jaunā redakcijā. Ievērojot minēto, ir aktuāla jaunu Ministru kabineta noteikumu projekta izstrāde. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar grozījumiem Izglītības likuma 14.panta 15.punktā Ministru kabinetam ir noteikts uzdevums: „Nosaka kārtību, kādā valsts un pašvaldības finansē mācību līdzekļu iegādi izglītības iestādēm”.  Noteikumu projekts paredz normas par mācību līdzekļu izdošanas organizēšanu izslēgšanu no Ministru kabineta noteiktās kārtības, kādā valsts un pašvaldības finansē mācību līdzekļu iegādi izglītības iestādēm, jo līdzšinējie Ministru kabineta 2013.gada 17.septembra noteikumi Nr.893 “Kārtība, kādā valsts un pašvaldības organizē un finansē mācību līdzekļu izdošanu un iegādi izglītības iestādēm” minēto normu nosaka.  Noteikumu projekta mērķis ir Ministru kabineta noteikumu izstrāde atbilstoši Izglītības likuma 14.panta 15.punktā Ministru kabinetam noteiktajam deleģējumam.  Noteikumu projekta būtība ir vispārējās kārtības, kādā valsts un pašvaldības finansē mācību līdzekļu iegādi izglītības iestādēm, noteikšana, precizējot valsts un pašvaldību uzdevumus mācību līdzekļu iegādes finansēšanā atbilstoši Izglītības likuma aktuālajā redakcijā noteiktai atbildībai un kompetencei un iesaistīto institūciju darbības savstarpējo pēctecību.  Tā kā ar 2015.gada 18.jūnija grozījumiem Izglītības likumā ir izdarīti grozījumi minētā likuma 60.panta 3.1 daļā, aizstājot vārdus “valsts un pašvaldību izglītības iestādēs” ar vārdiem “valsts un pašvaldību izglītības iestādēs, kā arī valsts augstskolu vidējās izglītības iestādēs”, noteikumu projektā turpmāk valsts augstskolu dibinātās vidējās izglītības iestādēs valsts izglītības standartiem atbilstošas mācību literatūras, metodisko līdzekļu, papildu literatūras (uzziņu literatūras) un digitālo mācību līdzekļu un resursu (elektronisko izdevumu) iegādi ir paredzēts finansēt no valsts budžeta līdzekļiem.  Tā kā labas pārvaldības principa konsekventa īstenošana nav iespējama bez valsts finansējuma izlietojuma monitorēšanas, noteikumu projektā ir saglabāta Ministru kabineta 2013.gada 17.septembra noteikumos Nr.893 „Kārtība, kādā valsts un pašvaldības organizē un finansē mācību līdzekļu izdošanu un iegādi izglītības iestādēm” iekļautā norma par pārskata par piešķirtā valsts finansējumu izlietojumu sniegšanu.  Noteikumu projektā ir konkretizēts Izglītības likuma 1.panta 12.4 punktā noteikto mācību līdzekļu, izņemot individuālo mācību piederumu, iegādes valsts dibinātajām izglītības iestādēm finansēšanas avots (2.punkts), valsts finansējuma mācību līdzekļu iegādei sadale atbildīgo ministriju padotības iestādēm (3.punkts), valsts finansējuma sadale pašvaldībām, valsts augstskolām, kuru padotībā ir vidējās izglītības iestādes, un privātajām izglītības iestādēm (4.punkts) kā arī, pēctecīgi, pašvaldību izglītības iestādēm (5.punkts) un augstskolu dibinātajām vidējās izglītības iestādēm (6.punkts). Noteikumu projektā ir paredzēts, kādā gadījumā Izglītības iestāžu reģistrā reģistrētajiem attīstības un rehabilitācijas centriem, pašvaldību speciālajām pirmsskolas iestādēm, internātskolām, speciālajām internātskolām bērniem ar fiziskās un garīgās attīstības traucējumiem, šīm izglītības iestādēm šo noteikumu [4.punktā](http://likumi.lv/doc.php?id=260200#p4) minēto finansējumu nepiešķir (7.punkts). Noteikumu projekta 8.punktā ir noteikts, kā no pašvaldības budžeta tiek finansēta Izglītības likuma 17.panta trešās daļas 23.punktā noteikto mācību līdzekļu iegāde. Noteikumu projekta 9. un 10.punktā ir noteikts pārskatu par mācību līdzekļu iegādei piešķirtā valsts finansējuma izlietojumu iesniegšanas veids un termiņš.  Tādējādi noteikumu projektā ir noteikta finansējuma sadales (ar termiņu) un atskaitīšanās (ar termiņu) vispārējā procedūra, minētās procedūras lielāka detalizācija pašlaik nav aktuāla.  Ar minēto noteikumu stāšanos spēkā zaudē spēku Ministru kabineta 2013.gada 17.septembra noteikumi Nr.893 “Kārtība, kādā valsts un pašvaldības organizē un finansē mācību līdzekļu izdošanu un iegādi izglītības iestādēm”. |
| 3. | Projekta izstrādē iesaistītās institūcijas | Noteikumu projekta izstrādē tika iesaistīts Valsts izglītības satura centrs. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir valsts iestādes, tai skaitā ministrijas, pašvaldības un pašvaldību dibinātās izglītības iestādes, kas īsteno licencētas pirmsskolas izglītības programmas, licencētas vispārējās pamatizglītības programmas vai vispārējās vidējās izglītības programmas. Noteikumi attiecas arī uz valsts augstskolām, valsts augstskolu dibinātām vidējās izglītības iestādēm un privātām izglītības iestādēm, kas īsteno licencētas pirmsskolas izglītības programmas, licencētas vispārējās pamatizglītības programmas vai vispārējās vidējās izglītības programmas.  Valsts finansējuma mācību līdzekļu iegādei saņēmēju loks ir noteikts Izglītības likuma otrās daļas 59.panta 2.1 daļā un 60.panta 3.1 daļā. Bērna individuālo mācību piederumu (iegādes) nodrošināšana saskaņā ar Izglītības likuma 58.panta trešo daļu ir vecāku (personu, kas realizē aizgādību) pienākums. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz jaunu informācijas sniegšanas prasību (aizpildīt pārskatu par mācību līdzekļu iegādei piešķirtā valsts finansējuma izlietojumu) valsts augstskolām, kuras ir dibinājušas vidējās izglītības iestādes. |
| 3. | Administratīvo izmaksu monetārs novērtējums | Vidējās izglītības iestādes ir dibinājusi Rīgas Tehniskā universitāte un Rēzeknes Augstskola.  Administratīvās izmaksas:  (4,47x8)x(2x1) = 71,52 *euro*  4,47 *euro* –valstī noteiktā vidējādarba samaksa stundā;  (Centrālās statistikas pārvaldes dati);  8 (h) – laiks, kas nepieciešams pārskata aizpildīšanai;  2 – prognozētais pārskata aizpildītāju skaits;  1 – cik bieži gada laikā nepieciešama pārskata aizpildīšana. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 4 585 452 | 0 | 0 |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 585 452 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 4 585 452 | 0 | 0 | 0 | 0 |
| 2.1. valsts pamatbudžets | 4 585 452 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Tā kā finansējums mācību līdzekļu iegādei tiek sadalīts, ņemot vērā principu „nauda seko skolēnam”, kopējā finansējuma saņēmēju mērķgrupa netiek paplašināta.  Finansējums mācību līdzekļu iegādei 2015.gadam un turpmāk pašvaldību un privātajām izglītības iestādēm apstiprināts Izglītības un zinātnes ministrijas budžeta apakšprogrammā 01.14.00. “Mācību literatūras iegāde”. Projekts tiks īstenots no minētajā apakšprogrammā paredzētajiem finanšu līdzekļiem. | | | | |

*Anotācijas IV. un V. sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar noteikumu projektu tiks iepazīstinātas Latvijas Republikas pašvaldības, pašvaldību izglītības speciālisti un mācību literatūras izdevēji. |
| 2. | Sabiedrības līdzdalība projekta izstrādē | Nepieciešamība ierosināt grozījumus Izglītības likuma 14.panta 15.punktā un attiecīgi mainīt Ministru kabineta deleģējumu tika apzināta, konsultējoties ar pašvaldību izglītības speciālistiem un pedagogiem – mācību līdzekļu autoriem. Noteikumu projekts ir ievietots Izglītības un zinātnes ministrijas mājaslapā. |
| 3. | Sabiedrības līdzdalības rezultāti | Priekšlikumi par projektu netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē būs iesaistīta Izglītības un zinātnes ministrija, ministrijas, kuru padotībā ir izglītības iestādes, Latvijas Republikas pašvaldības un valsts augstskolas, kuras ir dibinājušas vai dibinās vidējās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošo cilvēkresursu ietvaros. |
| 3. | Cita informācija | Nav |

Izglītības un zinātnes ministre M.Seile

Vizē: Valsts sekretāre L.Lejiņa

12.10.2015. 9:08

1275

Ē.Sīka

67047976, eriks.sika@izm.gov.lv